বিক্রমপুর জাদুঘর

**বিক্রমপুর জাদুঘর ও সাংস্কৃতিক কেন্দ্র** বাংলাদেশের মুন্সীগঞ্জ জেলায় অবস্থিত। জমিদার যদুনাথ বাবুর জমি অধিগ্রহণের মাধ্যমে ২০১০ সালে জাদুঘরের ভিত্তি প্রস্তর স্থাপন এবং ২০১৩ সালের ২৮ মে জাদুঘরটি উদ্বোধন করে বাংলাদেশ সরকার। বৃহস্পতিবার সাপ্তাহিক ছুটির দিন বাদে সপ্তাহের বাকি ছয় দিন জাদুঘরটি সর্বসাধারণের জন্যে উন্মুক্ত থাকে।

## ইতিহাস
প্রাচীন পূর্ববঙ্গ বা সমতটের রাজধানী হিসেবে বিক্রমপুরের খ্যাতি কমপক্ষে ১২০০-১৫০০ বছরের। বিক্রমপুরের মাটি খুঁড়ে পাওয়া গেছে হাজার বছর আগের নৌকা, কাঠের ভাস্কর্য, পাথরের ভাস্কর্য, টেরাকোটাসহ অসংখ্য অমূল্য প্রত্নবস্তু। এ ছাড়াও বিক্রমপুরের মাটিতে জন্মগ্রহণ করেছেন অনেক মনীষী। বিক্রমপুরের এইসব অতীত ইতিহাস, ঐতিহ্য, লোকজীবন, শিক্ষা-সংস্কৃতি ও প্রত্ন নিদর্শনাদি সংরক্ষণ করা সর্বোপরি প্রদর্শনের জন্য 'অগ্রসর বিক্রমপুর ফাউন্ডেশন' মুন্সীগঞ্জ জেলার শ্রীনগর উপজেলার রাঢ়ীখাল ইউনিয়ন এর উত্তর বালাসুর গ্রামের জমিদার রাজা শ্রীনাথ রায়ের বাড়ি। এ পরিবারের সর্বশেষ জমিদার ছিলেন যদুনাথ রায়। জমিদার বাড়িতে আছে দু’শ’ বছর আগে নির্মিত মন্দিরসহ বিশাল বিশাল পুরাতন ভবন। যদুনাথ রায়ের ১৯৬৫ সাল থেকে পরিত্যক্ত বাড়িতে “বিক্রমপুর জাদুঘর” (Bikrampur Museum) প্রতিষ্ঠা করে। সরকারকে বছরে প্রায় আড়াই লাখ টাকা লিজের অর্থ পরিশোধ করে (বাড়ির জমি, দিঘি, মন্দির সহ সমস্ত কিছুর জন্য) জাদুঘরটি পরিচালনা করে আসছে।

* ২০১০ সালের ২৯ মে জাদুঘর ভবনটির ভিত্তি প্রস্তর স্থাপন করেন স্থানীয় সরকার পল্লী উন্নয়ন ও সমবায় মন্ত্রণালয়ের সাবেক মন্ত্রী সৈয়দ আশরাফুল ইসলাম এম.পি।
* ২০১৩ সালের ২৮ মে গণপ্রজাতন্ত্রী বাংলাদেশ সরকারের সাবেক প্রধানমন্ত্রী শেখ হাসিনা 'বিক্রমপুর জাদুঘর'-এর শুভ উদ্বোধন করেন।
* ২০১৪ সালের ২০ জুন সংস্কৃতি বিষয়ক মন্ত্রণালয়ের সাবেক মন্ত্রী আসাদুজ্জামান নূর এমপি জাদুঘরটির দ্বারোদঘাটন করেন। পাশাপাশি থাইল্যান্ডের মতো  বাংলাদেশে একমাত্র "নৌ জাদুঘর" ( Boat Museum) উদ্বোধন করেন। প্রায় সাড়ে ১৩ একর জায়গা জুড়ে অগ্রসর বিক্রমপুর ফাউন্ডেশনের উদ্যোগে ও সরকারি অর্থায়নে ২০১০ সাল থেকে ২০১৪ সালে নির্মাণ করা হয়েছে বিক্রমপুর জাদুঘর এবং গেস্ট হাউজ।
* বিভিন্ন শিক্ষা প্রতিষ্ঠানের শিক্ষা সফর, সামাজিক সংগঠন, কর্পোরেট অফিসের উদ্যোগে জাদুঘর প্রাঙ্গণে অনুষ্ঠানমালার আয়োজন হয়ে থাকে। একটি আঞ্চলিক জাদুঘর দেখতে দুর দূরান্ত থেকে মানুষ আসেন এখানে। অনেক বিদেশী পর্যটক আসেন এখানে। এছাড়া রাষ্ট্রের দায়িত্ব প্রাপ্ত ও গুরুত্বপূর্ণ ব্যাক্তি বর্গ প্রায়ই এই আঞ্চলিক জাদুঘরটি পরিদর্শন করতে আসেন।  তন্মধ্যে দেশী বিদেশী অনেক দর্শনার্থী আছেন কিছু তুলে ধরছি _সম্মানিত মন্ত্রী মহোদয়, সংসদ সদস্য, রাজনৈতিক নেতৃবৃন্দ, জনপ্রিয় উপস্থাপক হানিফ সংকেত, এলজিইডি এর প্রধান প্রকৌশলী মোঃ খলিলুর রহমান সহ বিভিন্ন মন্ত্রণালয়ের অনেক সচিব, অতিরিক্ত সচিব, উপ-সচিব, বিভিন্ন দপ্তরের দায়িত্বপ্রাপ্ত কর্মকর্তা, বিভাগীয় কমিশনার, বিশিষ্ট অর্থনীতিবিদ অধ্যাপক আবুল বারাকাত, মুক্তিযুদ্ধ জাদুঘরের ট্রাস্টি বিশিষ্ট অভিনেত্রী সারা জাকের, কিউরেটর আমেনা বেগম, মুন্সিগঞ্জ জেলা প্রশাসক, জেলা পুলিশ সুপার, স্থানীয় প্রশাসন, স্থানীয় রাজনৈতিক নেতৃবৃন্দ, বিশিষ্ট কবি ও লেখক বিভিন্ন সময়ে বিক্রমপুর জাদুঘর পরিদর্শন করেছেন।  বাংলাদেশে নিযুক্ত ভারতীয় হাইকমিশনার পঙ্কজ শরণ, দিল্লি বিশ্ববিদ্যালয়, যাদবপুর বিশ্ববিদ্যালয় সহ ভারতের বিভিন্ন বিশ্ববিদ্যালয়ের শিক্ষক, বিশিষ্ট কবি, লেখক, বাচিক শিল্পী এবং পর্যটক এসেছেন বিক্রমপুর জাদুঘর পরিদর্শন করতে। অনেকে শুধুমাত্র বিক্রমপুর জাদুঘর পরিদর্শন করার জন্য ভারত থেকে এসেছেন।  মুক্তিযুদ্ধের বিদেশি দুই সাংবাদিক দম্পতি পল কনেট ও তার স্ত্রী এলেন কনেট এসেছিলেন বিক্রমপুর জাদুঘর পরিদর্শন কালে সাথে ছিলেন তাদের বন্ধু বিচারপতি সামসুদ্দীন চৌধুরী মানিক। মুক্তিযুদ্ধ গ্যালারীতে তাদের ছবি ( পেপার কাটিং) দেখে অভিভূত হন। এছাড়া এখানে এসেছেন জাপানিজ সাংবাদিক মিকহিও ম্যাৎসুই, বিশ্বব্যাংক এর দক্ষিণ এশিয়া অবকাঠামো বিভাগের সিনিয়র ট্রান্সপোর্ট বিশেষজ্ঞ নাটালিয়া স্থানকে, ইউনেস্কোর বাংলাদেশ প্রতিনিধি মিসেস সুজান ভাইস, এটি আমাদের জন্য পরম পাওয়া তিনি বিক্রমপুর জাদুঘর প্রাঙ্গণ সম্পূর্ণ ঘুরে ঘুরে দেখেন ভবনগুলোর সংস্কার সহ বিভিন্ন পরিকল্পনা নিয়ে কথা বলেন এবং পরামর্শ দেন। বিক্রমপুর জাদুঘর ওয়ার্ল্ড হেরিটেজ হিসেবে স্বীকৃতি পাবে কিনা জানিনা কিন্তু তাদের খাতায় আমাদের নাম লিপিবদ্ধ হলো নিঃসন্দেহে এটি একটি বিক্রমপুরের মানুষের জন্য বিশাল প্রাপ্তি, আনন্দের সংবাদ।
*

## বিস্তারিত
বিক্রমপুর জাদুঘর এর তিন তলা ভবনের এ জাদুঘরে প্রবেশ করতেই দু’পাশে দুটি বড় মাটির পাতিল বা মটকা দেখতে পাবেন। 
মোট ৭টি গ্যালারিতে রাখা হয়েছে গুরুত্বপূর্ণ সব নির্দশন। 

নিচতলার বাম পাশের গ্যালারি যদুনাথ রায়ের নামে। এ গ্যালারিতে বিক্রমপুরের প্রাচীন মানচিত্র, বিক্রমপুরের বিভিন্ন এলাকা থেকে পাওয়া মাটিরপাত্র, পোড়া মাটির খেলনাসহ প্রত্নতাত্ত্বিক বিভিন্ন নিদর্শন আছে।

নিচতলার ডান পাশের গ্যালারিটি স্যার জগদীশ চন্দ্র বসুর নামে। এ গ্যালারিতে আছে ব্যাসল্ট পাথরের বাটি, গামলা, পাথরের থালা, পোড়া মাটির ইট, টালি ইত্যাদি এছাড়া বিক্রমপুরের নানা প্রত্নতাত্ত্বিক স্থাপনার ছবিসহ বিভিন্ন নিদর্শন।

দ্বিতীয় তলার বাম পাশের মুক্তিযুদ্ধ গ্যালারিতে আছে বাংলাদেশের মুক্তিযুদ্ধের ছবি, ইতিহাস, দলিল, বই ও বিভিন্ন নমুনা। আর  ডান পাশের গ্যালারিতে আছে বিক্রমপুরে জন্ম নেয়া মনীষীদের জীবন ও কর্মের বৃত্তান্ত। আরও আছে কাগজ আবিষ্কারের আগে প্রাচীন আমলে যে ভূর্জ গাছের বাকলে লেখা হতো সেই ভূর্জ গাছের বাকল।

তৃতীয় তলায় তালপাতায় লেখা পুঁথি, পুরাতন খাট পালং, চেয়ার, টেবিল, আলমারী,কাঠের সিন্দুক, আদি আমলের মুদ্রা, তাঁতের চরকা, পোড়া মাটির মূর্তি, সিরামিকের থালাসহ প্রাচীন আমলে স্থানীয় মানুষদের ব্যবহার্য বিভিন্ন নিদর্শন। 
 
মাটি খুঁড়ে পাওয়া ১০০০ বছর আগের বিক্রমপুরের হারিয়ে যাওয়া ইতিহাস 
বিক্রমপুরের হাজার বছরের প্রাচীন সভ্যতা মাটির নিচে চাপা পড়ে ছিল এতদিন। তা এখন অগ্রসর বিক্রমপুর ফাউন্ডেশনের উদ্যোগে প্রায় দেড় হাজার বছর আগের বৌদ্ধনগরী সহ বেশ কিছু প্রত্ননিদর্শন সন্ধান পায় মাটি খুঁড়ে বিভিন্ন পর্যায়ে এক হাজার থেকে এক হাজার ৫০০ বছরের মধ্যে বিভিন্ন সভ্যতা গড়ে উঠেছে তার প্রমান করে মাটির নিচে প্রাচীন নগরসভ্যতার আবিষ্কার। ২০১২ সালে রামপালের রঘুরামপুরে বৌদ্ধবিহার আবিষ্কার, টঙ্গিবাড়ীর নাটেশ্বরে এক থেকে দেড় হাজার বছরের পুরোনো একটি বৌদ্ধনগরী আবিষ্কার করা হয়েছে। প্রত্নতাত্ত্বিক খননে প্রায় ৩ মিটার গভীর পর্যন্ত মানব বসতির চিহ্ন পাওয়া যায়। 
মাটি খুঁড়ে পাওয়া বিক্রমপুরের হারিয়ে যাওয়া ইতিহাস ঐতিহ্যর নিদর্শন নিয়ে একটি গ্যালারীতে নতুন মাত্রায় যোগ হয়েছে। রঘুরামপুর ও নাটেশ্বর থেকে প্রাপ্ত কিছু মহামূল্যবান নির্দশন এই গ্যালারিতে স্থান পেয়েছে। এসব নির্দশন বিক্রমপুরের অতীত ইতিহাস ও ঐতিহ্য বহন করছে।
 
প্রতিদিন শত শত দর্শক আসছে জাদুঘর পরির্দশন করতে। এছাড়া বিভিন্ন সামাজিক সংগঠনের উদ্যোগে জাদুঘর প্রাঙ্গণে অনুষ্ঠানমালার আয়োজন হয়ে থাকে। 
২০১৪ সালে আনুষ্ঠানিকভাবে এই জাদুঘর খুলে দেওয়া হয়।

রাজা সীতানাথ রায়ের দুই পুত্র যদুনাথ রায় এবং প্রিয়নাথ রায়। চল্লিশের দশকে পদ্মার ভাঙ্গন থেকে রক্ষা পাওয়ার জন্য আড়িয়ল বিলের কিনারে মনোরম ডুয়েল প্রাসাদ গড়ে তুলেছিলেন। যদুনাথ রায়ের বর্তমানের রাঢ়ীখাল ইউনিয়নের উত্তর বালাশুরে (সে সময় ভাগ্যকুল নামে পরিচিত ছিল) হুবহু একই ধরনের দুটি ত্রিতল ভবন নির্মাণ করেন। যার একটি ছিলো জমিদার যদুনাথ রায়ের। আর অন্যটি ছিলো তারই ছোট ভাই প্রিয়নাথ রায়ের। বিশালাকৃতির দিঘি খনন করেন, নাট মন্দির ও দূর্গামন্দির স্থাপন করেন।
পূর্বধারের ভবনে থাকতেন যদুনাথ রায় এবং পশ্চিমধারের ভবনে থাকতেন প্রিয়নাথ রায়। 
তার তিন ছেলে যথাক্রমেঃ মেঘনাদ রায়, শরতচন্দ্র রায় ও সতীশচন্দ্র রায়। 

জাদুঘরটি শীতকালে শনিবার থেকে বুধবার সকাল ৯টা থেকে ১টা এবং দুপুর ২টা থেকে বিকেল ৪টা পযর্ন্ত খোলা থাকে। বৃহস্পতিবার সাপ্তাহিক ছুটি আর শুক্রবার ২টা থেকে ৫টা পযর্ন্ত খোলা থাকে। প্রবেশ মূল্য ২০ টাকা ( ১০ বছর পর জানুয়ারি ২০২৪ সাল থেকে প্রবেশ মূল্য নির্ধারণ করা হয়েছে)।
জাদুঘরটি ১০ বছর যাবত বিনা প্রবেশ মূল্য ছাড়া বা বিনা টিকিটে পরিচালনা করে আসছে। তবে ব্যয় সংকুলান ও জাদুঘরটি আরো সমৃদ্ধ সংগ্রহশালা হিসেবে গড়ে তোলার জন্য জানুয়ারি ২০২৪ থেকে ২০ টাকা মূল্যের এন্টি ফি বা প্রবেশ মূল্য নির্ধারণ করা হয়েছে।

রাজধানীর খুব কাছেই বঙ্গবন্ধু এক্সপ্রেস ওয়েতে (ঢাকা-মাওয়া হাইওয়েতে) মাত্র ৫০ মিনিটে পৌঁছে যাবেন "বিক্রমপুর জাদুঘর"। বালাসুর চৌরাস্তা থেকে ডানে ঢুকে যাবেন সাবেক জমিদার যদুনাথ রায়ের পরিত্যক্ত বাড়িতে উন্মুক্ত বিক্রমপুর জাদুঘরে। তিনতলা ভবনের এ জাদুঘরে প্রবেশ করতেই দু’পাশে দুটি বড় মাটির পাতিল বা মটকা দেখতে পাবেন। 

মোট ৭টি গ্যালারিতে রাখা হয়েছে গুরুত্বপূর্ণ সব নির্দশন।
নিচতলার বাম পাশের গ্যালারি 'যদুনাথ রায়ের' নামে। এ গ্যালারিতে বিক্রমপুরের প্রাচীন মানচিত্র, বিক্রমপুরের বিভিন্ন এলাকা থেকে পাওয়া মাটিরপাত্র, পোড়া মাটির খেলনাসহ প্রত্নতাত্ত্বিক বিভিন্ন নিদর্শন আছে।

মুক্তিযুদ্ধে কুমিল্লার চৌদ্দগ্রামে ঐতিহাসিক বেতিয়ারায় সম্মুখ যুদ্ধে ৯ জন মুক্তিযোদ্ধা শহীদ হন। শহীদ বীর মুক্তিযোদ্ধাদের মধ্যে অত্র এলাকার কৃতি সন্তান ছাত্রনেতা নিজাম উদ্দিন আজাদ এবং  সিরাজুম মুনির ছিলেন। তাঁহাদের প্রতি শ্রদ্ধা ও সম্মান নিবেদন করে ২০২২ সালে "শহীদ মুনীর-আজাদ" পাঠাগার স্থাপন করা হয়েছে।

তৃতীয় তলায় এখানে পরিদর্শন করা হয়েছে বিভিন্ন সময়ের বিভিন্ন দেশ ও সাম্রাজ্যের কয়েন, নোট, পরিবারের ব্যবহারের তালিকা থেকে বিলুপ্ত হয়ে যাওয়া জিনিসপত্র আদ্যিকালে পরিবারের কাজে বিভিন্ন সময়ে ব্যবহৃত হুঁকা, হারিকেন, কুপি, কলের গান, টেলিফোন সেট, রেডিও, কলম, দোয়াত, টাইপরাইটার, ক্যামেরা, টেপ রেকর্ডার, ব্যাটারী চালিত টেলিভিশন, জাঁতা, খড়ম, পয়টা, পান বাটা, কাঁসার বাসনপত্র, মাটির জিনিসপত্র, কৃষি যন্ত্রপাতি, হাতে বুননের তাঁত শিল্পের যন্ত্রপাতি, মসলিন শাড়ি, তালপাতায় লেখা পুঁথি, পুরাতন খাট পালং, চেয়ার, টেবিল, আলমারী, কাঠের সিন্দুক, পোড়া মাটির মূর্তি, সিরামিকের থালাসহ প্রাচীন আমলে স্থানীয় মানুষদের ব্যবহার্য বিভিন্ন নিদর্শন। এবং স্বদেশী আন্দোলনের সাক্ষী সুতা কাঁটা চড়কা।

স্থানীয় মানুষের কাছে এই বাড়িটি 'বাবু বাড়ি' নামেও পরিচিত। ভাগ্যকুলের এই জমিদার তারা তাদের কর্মযজ্ঞের ফলে ব্রিটিশদের কাছ থেকে রাজা উপাধি লাভ করেন। তখনকার সময় এই জমিদার বংশধররা সকলেই ছিলেন উচ্চ শিক্ষিত। ভাগ্যকুল জমিদারদের একটি স্টিমার কোম্পানি ছিলো যা ১৯০৭ সালে নৌ ব্যবসায় যুক্ত হয়।

এই বাড়িতে তারা বিদ্যুৎ উৎপাদন করেছিলেন, ছিল সোয়ারেজ ব্যবস্হা, বিশালাকৃতির তিনটি দিঘি ছিল, বাড়ি জুড়ে ছিল বহুরকমের ফুল ও ফলের গাছ। খাপড়াওয়ার্ড খ্যাত লেখক আব্দুস শহীদ তার ‘কারাস্মৃতি’ গ্রন্থে ফুল বাগানের বর্ণনা দিয়েছেন। এখনো বাহারী নাগলিঙ্গম, বিশালাকৃতির কাঠবাদাম, বোম্বে লিচু, সুমিষ্ট আম গাছ রয়েছে। অশোক গাছটিতে এখনো ফুল ফুটলে মনে হয় ভোরে সূর্য উকি দিয়েছে। পুকুর ছিল মাছে পরিপূর্ণ, আলাদাভাবে কূপে ছিল রঙিন মাছ।

জাদুঘরটি আরো সমৃদ্ধ করার জন্য জাদুঘরের পক্ষ থেকে কিউরেট নাছির উদ্দিন আহমেদ জুয়েল প্রাচীন তৈজসপত্র, পাথর বা অন্যান্য ধাতু/চীনা মাটি ও মাটির নির্মিত থালা, বাসন, অতীত যুগের ব্যবহার্য সামগ্রী, কৃষি যন্ত্রপাতি, পুরাতন খাট পালং, চেয়ার, টেবিল, আলমারি, পুঁথি-পত্র, বই তালপাতায় বা হাতে বানানো কাগজে হাতে লেখা প্রাচীন গ্রন্থ, নৌকা, মৃৎশিল্প, পোড়ামাটির নিদর্শন, মূর্তি, কয়েন, অলংকার, হাতির দাঁতের শিল্পকর্ম, প্রাকৃতিক সম্পদ, ধাতব শিল্পকর্ম, পুতুল, বাদ্যযন্ত্র, পোশাক, নকশিকাঁথা, কাঠের শিল্পকর্ম, পাণ্ডুলিপি ইত্যাদি। বীর মুক্তিযোদ্ধাদের স্মৃতি বিজড়িত বস্তুগুলো নিয়ে গড়ে তোলা হয়েছে (প্রদর্শিত হচ্ছে) মুক্তিযুদ্ধ গ্যালারি। এই মুক্তিযুদ্ধ গ্যালারির জন্য মুক্তিযোদ্ধাদের ছবি, শহীদ মুক্তিযোদ্ধাদের ব্যবহার্য জামা-কাপড়, বই-পত্র অন্যান্য সামগ্রী এবং নৌ জাদুঘরের জন্য নৌকা দান করলে জাদুঘরটি সমৃদ্ধ হবে।

**সমস্যা ও সম্ভাবনা**

বিক্রমপুর জাদুঘরের সমস্যা অনেক কিন্তু সম্ভাবনাও আছে বিশ্বাস করি‌। সমস্যা সমাধানের প্রয়োজনীয় কিছু চাহিদার মধ্যে_ বাউন্ডারি ওয়াল করা, ২টা ওয়াস ব্লক (টয়লেট বাথরুম) করা, গেস্ট হাউস এবং ইউরোপীয়ান ক্লাবটি সংস্কার, ওপেন স্টেজ, বসার জন্য কয়েকটি আরসিসি ছাতা, বেঞ্চ সহ আনুষঙ্গিক অবকাঠামোর উন্নয়ন কাজ করা দরকার। এছাড়া বার্ষিক লীজ এর অর্থ মৌকুফ করা বা কমানোর ব্যবস্থা করা, জাদুঘর এবং গেস্ট হাউসের জন্য সিসি ক্যামেরা স্হাপন করা, পুরনো নৌকা এবং অন্যান্য কিছু প্রত্মবস্তু কার্বন টেস্ট করা, সাংস্কৃতিক কেন্দ্র চালু করা সহ প্রায় ত্রিশটি আইটেমের একটি পরিকল্পনা বা প্লান করেছি আশা করি সকলের আন্তরিক সহযোগিতায় কাজগুলো সম্পন্ন করা সম্ভব।

**উন্নয়ন**:

জাদুঘরটি আরো সমৃদ্ধ করার জন্য প্রাচীন তৈজসপত্র, পাথর বা অন্যান্য ধাতু/চীনা মাটি ও মাটির নির্মিত থালা, বাসন, অতীত যুগের ব্যবহার্য সামগ্রী, কৃষি যন্ত্রপাতি, পুরাতন খাট পালং, চেয়ার, টেবিল, আলমারি, পুঁথি-পত্র, বই তালপাতায় বা হাতে বানানো কাগজে হাতে লেখা প্রাচীন গ্রন্থ, নৌকা, মৃৎশিল্প, পোড়ামাটির নিদর্শন, মূর্তি, কয়েন, অলংকার, হাতির দাঁতের শিল্পকর্ম, প্রাকৃতিক সম্পদ, ধাতব শিল্পকর্ম, পুতুল, বাদ্যযন্ত্র, পোশাক, নকশিকাঁথা, কাঠের শিল্পকর্ম,পাণ্ডুলিপি ইত্যাদি। বীর মুক্তিযোদ্ধাদের স্মৃতি বিজড়িত বস্তুগুলো নিয়ে গড়ে তোলা হয়েছে (প্রদর্শিত হচ্ছে) মুক্তিযুদ্ধ গ্যালারি। এই মুক্তিযুদ্ধ গ্যালারির জন্য মুক্তিযোদ্ধাদের ছবি,শহীদ মুক্তিযোদ্ধাদের ব্যবহার্য জামা-কাপড়, বই-পত্র অন্যান্য সামগ্রী এবং নৌ জাদুঘরের জন্য নৌকা দান করলে জাদুঘরটি সমৃদ্ধ হবে। সকলের সমবেত প্রচেষ্টায় বিক্রমপুর জাদুঘর দেশের মধ্যে একটি উচ্চমানের সমৃদ্ধ সংগ্রহশালা হিসেবে গড়ে উঠুক এটা আমাদের একান্ত কামনা। আমরা চাই আপনিও আমাদের প্রচেষ্টার সহযাত্রী হোন - সহযোগিতার হাত বাড়িয়ে দিন। এই 'বিক্রমপুর জাদুঘর'-এ  প্রত্ন ও  প্রাচীন সামগ্রী দান করে আপনিও হতে পারেন জাদুঘর গড়ে তোলার গর্বিত অংশীদার। 'আমরা প্রতিটি বস্তুর প্রাপ্তির পাকা রশিদ বা দানপত্রের কাগজ দিয়ে থাকি এবং প্রদর্শনীতে দাতার নাম, তাহার পিতার নাম, পূর্ণ ঠিকানা এবং সংগ্রাহকের নাম ঠিকানাও থাকে। দর্শনার্থী দেখে যেন বুঝতে পারে,আপনার দান অক্ষয় থাকুক। তাই বলছি পুরাতন জিনিসপত্র অযত্নে অবহেলায় ফেলে না রেখে আমাদের খবর দিন আমরা গিয়ে নিয়ে আসবো বা সংগ্রহ করবো।'  

**বিবিধ:**

কিউরেটর হিসেবে আমি অবৈতনিক হলেও বাকি ৬জন কর্মকর্তা কর্মচারী নিয়ে প্রতিমাসে প্রায় ৮৫ থেকে ৯০ হাজার টাকা খরচ, এছাড়া বছরে ২লক্ষ টাকার উপরে লীজের টাকা পরিশোধ করে জাদুঘরটি ১০ বছর যাবত প্রবেশ মূল্য ছাড়া বা বিনা টিকিটে পরিচালনা করে আসছে। তবে ব্যয় সংকুলান ও জাদুঘরটি আরো সমৃদ্ধ সংগ্রহশালা হিসেবে গড়ে তোলার জন্য গত সম্প্রতি ২০ টাকা মূল্যের এন্টি ফি বা প্রবেশ মূল্য নির্ধারণ করা হয়েছে।

অগ্রসর বিক্রমপুর ফাউন্ডেশনের সকল সদস্যদের সার্বিক সহযোগিতায় তিল তিল করে এই জাদুঘর গড়ে তোলা হয়েছে। এপর্যন্ত বিক্রমপুর জাদুঘর এসেছে নিজেদের অর্থে নিঃসন্দেহে একটি বিশাল চ্যালেঞ্জের কঠিন কাজ। শুরু থেকেই সংগঠনের একটি শক্তিশালী টিম কাজ করছে। আমি তাঁহার প্রতি ধন্যবাদ জ্ঞাপন করছি আমাকে কিউরেটরের দায়িত্ব দেওয়ার পর সংগঠনের নিদর্শনায় এগিয়ে যাচ্ছি সাধ্যমত চেষ্টা করছি। সাবেক কিউরেটর অধ্যাপক মোহাম্মদ শাহজাহান মিয়া আমাদের সাজু’দাকেও ধন্যবাদ জানাই। তিনি অসুস্থতার জন্য দায়িত্ব পালন করতে পারছেন না কিন্তু যখনই দেখা হয় খোঁজ খবর নেন আর যেহেতু শুরু থেকে তার পাশে থেকে কাজ করেছি, পাশাপাশি আমি স্কুল জীবন থেকেই বিক্রমপুরের সংবাদ নিয়ে তথা ইতিহাস ঐতিহ্য নিয়ে কাজ করে আসছি তাই তেমন কোন সমস্যা হচ্ছে না আনন্দের মধ্যে দিয়ে কাজের ধারা অব্যাহত আছে পুরো বিক্রমপুরকে একটি ছাদের নিচে আনতে।

অগ্রসর বিক্রমপুর ফাউন্ডেশনের সকলের প্রতি কৃতজ্ঞতা প্রকাশ করছি এবং যে সকল ব্যাক্তি এবং আর্থিক প্রতিষ্ঠান বিক্রমপুর জাদুঘরের পাশে এসে দাঁড়িয়েছেন তাদের সকলের প্রতি কৃতজ্ঞতা ও ধন্যবাদ জ্ঞাপন করছি। যুগ যুগ ধরে কৃতজ্ঞতার সাথে আপনাদের কথা স্মরণ করবে মানুষ। সংগঠনের সম্মানিত সদস্য/সহকর্মী, বিক্রমপুরের সুধীজন এবং পাঠক আপনাদের সকলের সহযোগিতা ও ভালোবাসায় বিক্রমপুরের ইতিহাস ঐতিহ্যকে সাথে নিয়ে এই উন্মুক্ত বিক্রমপুর জাদুঘর একদিন আন্তর্জাতিক জাদুঘরের মর্যাদা পাবে তেমনি স্বপ্ন দেখি।

নাছির উদ্দিন আহমেদ জুয়েল

কিউরেটর

বিক্রমপুর জাদুঘর

বালাসুর, শ্রীনগর, বিক্রমপুর, মুন্সিগঞ্জ।

## তথ্যসূত্র

বিষয়শ্রেণী:ঢাকা বিভাগের জাদুঘর
বিষয়শ্রেণী:বাংলাদেশের স্থানীয় জাদুঘর